**§ 3. Generalforsamlingen:**

A. Generalforsamlingen er foreningens højeste myndighed og afholdes én gang årligt i inden udgangen af august. (ændres til inden udgangen af april) Den skal på betryggende måde indkaldes med mindst 1 måneds varsel. Generalforsamlingen er beslutningsdygtig uanset det fremmødte antal medlemmer. Det reviderede regnskab skal offentliggøres på hjemmesiden senest 1 uge før generalforsamlingen.

B. Evt. forslag, der ønskes behandlet på generalforsamlingen, skal være formanden i hænde senest 14 dage før generalforsamlingen.

C. Der kan stemmes ved personligt fremmøde, men stemmeret har kun de medlemmer, der ikke er i restance. Der kan ligeledes stemmes ved fuldmagt.

D. Der kan stemmes ved fuldmagt. De skal være bestyrelsen i hænde senest ved generalforsamlingens start, for at kontrollere deres gyldighed (se §3 stk C. gældende både for den der udsteder fuldmagten, og den der har fået den overdraget).

E. Ekstraordinær generalforsamling kan afholdes så ofte, bestyrelsen finder det nødvendigt, eller når mindst 1/3 af medlemmerne skriftligt anmoder bestyrelsen herom. Ved indkaldelsen af en ekstraordinær generalforsamling skal der foreligge en dagsorden, og det skal ske med mindst 14 dages varsel.

F. Afgørelser træffes ved simpelt flertal.

G. Ved vedtægtsændringer kræves 2/3 flertal af de tilstedeværende, eller simpelt flertal ved en ekstraordinær generalforsamling.